《上元前二夕范松浦太守招饮郡署即席有作》
清代·张湄

佳饰传柑胜事多，双榕桥下粲星河。才逢瑞雨如珠洒，却讶仙星犯斗过。

彩耀银幡春不夜，光连贝阙海无波。黄堂一夕琴丝动，万井同赓麦秀歌。

作者简介：浙江钱塘人，字鹭洲，号南漪，又号柳渔。雍正十一年进士，官至兵科给事中。工诗，与金志章、厉鹗等以诗相切磋。有《柳渔诗钞》。